
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 249 

31 Οκτωβρίου 1996 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

378 Ένωση των Κοινοτήτων Κουτσίου και Νεμέας της 
Επαρχίας Κορινθίας και του Νομού Κορινθίας. 1 

ΑΠΟΦΑΣΕΙΣ 

Τροποποίηση των διατάξεων της ΠΔ/ΤΕ 336/29.2.84, 
όπως ισχύει, σχετικά με τη σύνθεση της Επιτρο¬ 
πής Συναλλάγματος. 2 

Συμπλήρωση της ΠΔ/ΤΕ 2250/21.9.93, όπως ισχύει 
που αφορά στην ανάληψη και άσκηση δραστη¬ 
ριότητας διαμεσολάβησης στην αγορά συναλ¬ 
λάγματος και χρήματος. 3 

Άδεια λειτουργίας πιστωτικού ιδρύματος στον Αστικό Πι¬ 
στωτικό Συνεταιρισμό Ν. Έβρου με την επωνυμία 
«Συνεταιριστική Τράπεζα Ν. Έβρου» Συν.Π.Ε ... 4 

Διορθώσεις σφαλμάτων 

Διορθώσεις σφαλμάτων στο Π.Δ. 208/15.7.96 αρμο¬ 
διότητας Υπουργείου Εθνικής Οικονομίας . 5 

Διόρθωση σφάλματος στο Π.Δ. υπ’ αριθμ. 368 αρμο¬ 
διότητας Υπουργείου Εθνικής Παιδείας και θρη¬ 
σκευμάτων. ® 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 378 
Ένωση των Κοινοτήτων Κουτσίου και Νεμέας της Επαρ¬ 
χίας Κορινθίας και του Νομού Κορινθίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 4 παρ. 1,6, 7 και 293 του 
Δημοτικού και Κοινοτικού Κώδικα (Π.Δ. 410/95 Α’ 231). 

2. Τις διατάξεις του άρθρου 23 παρ. 1 του Ν. 1558/ 
1985 «Κυβέρνηση και Κυβερνητικά Όργανα» (Α’ 137) σε 
συνδυασμό με τις διατάξεις του Π.Δ. 373/95 «Συγχώ¬ 
νευση των Υπουργείων Προεδρίας της Κυβέρνησης και 
Εσωτερικών στο Υπουργείο Εσωτερικών, Δημόσιας Διοί¬ 


κησης και Αποκέντρωσης και καθορισμός των αρμοδιοτή¬ 
των του» (Α’ 201). 

3. Την 24197/Γ 3812/24.11.93 κοινή απόφαση των 
Υπουργών Εθνικής Οικονομίας και Εσωτερικών με τίτλο 
«Κύρωση των αποτελεσμάτων του πραγματικού πληθυ¬ 
σμού της γενικής απογραφής πληθυσμού της 17ης Μαρ¬ 
τίου 1991» (Β’ 882/93). 

4. Την 46/96 απόφαση του κοινοτικού συμβουλίου Νε¬ 
μέας ως και τις από 21, 22, 23, 27 και 28 Φεβρουάριου 
1996 αιτήσεις 88 εκλογέων κατοίκων της κοινότητας 
Κουτσίου. 

5. Την από 19.7.96 σύμφωνη γνώμη του Συμβουλίου 
του άρθρου 8 Π.Δ. 410/95 της Περιφερειακής Διοίκησης 
Κορινθίας. 

6. Τις διατάξεις του άρθρου 1 παρ. 8 του Ν. 2307/95 
«Προσαρμογή νομοθεσίας αρμοδιότητας Υπουργείου 
Εσωτερικών στις διατάξεις για τη Νομαρχιακή Αυτοδιοί¬ 
κηση και άλλες διατάξεις (Α 113). 

7. Την αριθμ. ΔΙΔΚ/Φ44.1/21566/10.10.1996 (ΦΕΚ 
932/Β/10.10.1996) απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέντρω¬ 
σης «Ανάθεση αρμοδιοτήτων Υπουργού Εσωτερικών, Δημό¬ 
σιας Διοίκησης και Αποκέντρωσης στους Υφυπουργούς Εσω¬ 
τερικών, Δημόσιας Διοίκησης και Αποκέντρωσης». 

8. Την 531/1996 γνωμοδότηση του Συμβουλίου της 
Επικράτειας, με πρόταση του Υφυπουργού Εσωτερικών, 
Δημόσιας Διοίκησης και Αποκέντρωσης, αποφασίζουμε: 

Άρθρο μόνο 

Οι κοινότητες Κουτσίου και Νεμέας της Επαρχίας Κο¬ 
ρινθίας και του Νομού Κορινθίας ενώνονται και αποτελούν 
Δήμο με το όνομα «Δήμος Νεμέας» και έδρα το συνοικισμό 
«Νεμέα, η» της τέως κοινότητας Νεμέας. 

Στον Υφυπουργό Εσωτερικών, Δημόσιας Διοίκησης και 
Αποκέντρωσης αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 31 Οκτωβρίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΕΣΩΤΕΡΙΚΟΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Λ. ΠΑΠΑΔΗΜΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΑΠΟΦΑΣΕΙ Σ 

( 2 ) 

Πράξη Διοικητική αριθ. 2395/21.10.96 
( Αρθρο 1 του Ν. 1266/82) 

Τροποποίηση των διατάξεων της ΠΔ/ΤΕ 336/29.2.84, 
όπως ισχύει, σχετικά με τη σύνθεση της Επιτροπής Συ¬ 
ναλλάγματος. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) τις διατάξεις του άρθρου 1 του Ν. 1266/82 «όργανα 
ασκήσεως της νομισματικής, πιστωτικής και συναλλαγμα¬ 
τικής πολιτικής και άλλες διατάξεις», 
β) τις διατάξεις ΠΔ/ΤΕ 336/29.2.84, όπως ισχύει, (τε¬ 
λευταία τροποποίηση ΠΔ/ΤΕ 2384/22.3.96), που αναφέ- 
ρονται οτην σύνθεση της Επιτροπής Συναλλάγματος, 
γ) την ΠΔ/ΤΕ 1817/3.10.90 σχετικά με τον ορισμό δι¬ 
κηγόρου και οικονομολόγου ως μελών της πιο πάνω Επι¬ 
τροπής, αποφάσισε τα ακόλουθα: 

Τροποποιούνται οι διατάξεις της παργρ. II εδάφ. Β1 της 
ΠΔ/ΤΕ 336/29.2.84 (όπως ισχύει), που αφορούν στη σύν¬ 
θεση της Επιτροπής Συναλλάγματος και αντικαθίστανται 
ως εξής: 

Β. ΕΠΙΤΡΟΠΗ ΣΥΝΑΛΛΑΓΜΑΤΟΣ 

1) Σύνθεση 

Πρόεδρος: 

Ο Υποδιοικητής Νικόλαος Γκαργκάνας με αναπληρωτή 
του τον Διευθυντή της Διεύθυνσης Συναλλάγματος. 

Μέλη: 

Ο Διευθυντής της Διεύθυνσης Συναλλάγματος 
Οι δύο Διευθυντές της Διεύθυνσης Διεθνών Συναλλα¬ 
γών 

Οι ως άνω Διευθυντές θα αναπληρώνονται από τους 
κατ’ αρχαιότητα Υποδιευθυντές των ίδιων Διευθύνσεων. 
Ένας δικηγόρος της Διεύθυνσης Νομικών Υπηρεσιών 
Ένας οικονομολόγος της Διεύθυνσης Οικονομικών Με¬ 
λετών 

Οι δύο τελευταίοι ορίζονται με Πράξη Διοικητή. 

Χρέη Γραμματέα και αναπληρωτή του ασκούν υπάλλη¬ 
λοι της Διεύθυνσης Διεθνών Συναλλαγών. 

Η ΠΔ/ΤΕ 1817/3.10.90, παραμένει σε ισχύ. 

Από τις διατάξεις της παρούσας Πράξης δεν προκαλεί- 
ται δαπάνη σε βάρος του κρατικού προϋπολογισμού. 

Η πράξη αυτή να δημοσιευθεί στην Εφημερίδα της Κυ- 
βερνήσεως. 

Ο Διοικητής 
ΛΟΥΚΑΣ ΠΑΠΑΔΗΜΟΣ 


(3) 

Συμπλήρωση της ΠΔ/ΤΕ 2250/21.9.93, όπως ισχύει που 
αφορά στην ανάληψη και άσκηση δραστηριότητας δια- 
μεσολάβησης στην αγορά συναλλάγματος και χρήμα¬ 
τος. 

(Συνεδρίαση 581/24.9.96, θέμα 4) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ 
ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) την ΠΔ/ΤΕ 2250/21.9.93 «περί ανάληψης και 
άσκηση δραστηριότητας διαμεσολάβησης στις διατραπε¬ 
ζικές αγορές συναλλάγματος και χρήματος», 
β) τα από 5.9.95 (ΑΠ 14905) και 31.10.95 (ΑΠ 13429) 
έγγραφα της εταιρίας Χαραμής-Οοχ ΑΕ με τα οποία ζητεί 
τη δραστηριοποίησή της ως διαμεσολαβητή μεταξύ των 
πιστωτικών ιδρυμάτων στην αγορά τίτλων του Ελληνικού 
Δημοσίου, 

Υ) την σχετική εισήγηση της Διεύθυνσης Νομισματικής 
Πολιτικής και Τραπεζικών Εργασιών, αποφάσισε: 

να συμπληρώσει τις αντίστοιχες διατάξεις της ΠΔ/ΤΕ 
2250/21.9.95, όπως ισχύει και να καθορίσει τα εξής: 

1. Επιτρέπεται στις εταιρείες διαμεσολάβησης στη δια¬ 
τραπεζική αγορά, να διαμεσολαβούν μεταξύ πιστωτικών 
ιδρυμάτων και σε πράξεις αγοραπωλησίας τίτλων του Ελ¬ 
ληνικού Δημοσίου σε δραχμές ή συνάλλαγμα, υπό τους 
όρους και τις προϋποθέσεις της ως άνω Πράξης. 

2. Αυξάνεται στο ποσό των δρχ. 100 εκατ. το ελάχιστο 
μετοχικό κεφάλαιο των εταιριών διαμεσολάβησης που 
υπάγονται στις διατάξεις της ΠΔ/ΤΕ 2250/92. Οι εταιρίες 
διαμεσολάβησης που λειτορυγούν κατά τον χρόνο κοινο¬ 
ποίησης της παρούσας απόφασης οφείλουν να προσαρ¬ 
μόσουν τα ίδια κεφάλαιά τους στο ποσό των δρχ. 100 
εκατ., εντός προθεσμίας 3 μηνών, το αργότερο, από την 
ημερομηνία κοινοποίησης της παρούσας. 

3. Εντός τριών (3) εργασίμων ημερών από τη λήξη κάθε 
ημερολογιακού δεκαημέρου, οι εταιρίες διαμεσολάβησης 
οφείλουν να υποβάλλουν τα στοιχεία και πληροφορίες του 
συνημμένου στην παρούσα απόφαση υποδείγματος, το 
οποίο αποτελεί αναπόσπαστο τμήμα της. Η πρώτη υπο¬ 
βολή των στοιχείων θα πραγματοποιηθεί στις 13.11.96 
και θα αφορά: 

α) στοιχεία του πρώτου δεκαημέρου του μηνός Νοεμ¬ 
βρίου 1996 και 

β) συνολικά κατά μήνα στοιχεία για το διάστημα από 1 
Ιουλίου 1996 μέχρι και 31 Οκτωβρίου 1996. 

Ο Πρόεδρος Τα Μέλη Ο Γραμματέας 

Ακριβές αντίγραφο 
Αθήνα, 18 Οκτωβρίου 1996 
Ο Γ ραμματέας 
Π. ΚΥΡΙΑΚΟΠΟΥΛΟΣ 

ΠΑΡΑΡΤΗΜΑ 

ΥΠΟΒΟΛΗ ΣΤΟΙΧΕΙΩΝ 
ΑΠΟ ΤΙΣ ΕΤΑΙΡΙΕΣ ΤΗΣ ΠΔ/ΤΕ 2250/93 : ' 


Υπόδειγμα 1 
Υπόδειγμα 2 
Υπόδειγμα 3 
Υπόδειγμα 4 


Καταθέσεις / Δάνεια σε δραχμές 

Πράξεις σε συνάλλαγμα 

Τίτλοι Ελληνικού Δημοσίου 

Πράξεις σε ττσράγωγα χρηματοπιστωτικά μέσα 


7α στοιχεία των υποδειγμάτων υποβάλλονται σνσ δεκαήμερα στη Διεύθυνση 
Νομισματικής Πολιτικής και Τραπεζικών Εργασιών της Τράπεζας της Ελλάδος με 
κοινοποίηση: 

- Διεύθυνση Εργασιών Δημοσίου 

- Διεύθυνση Συναλλάγματος 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 



Το άηοτέλισμα εμφανίζεται 

ιυ πρ οθεσ μιακ ού σκέλο υς με τη μεγαλύτερη διάρκεια. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 



2. Οι περιγραφή τίτλων γίνεται με την τυποποιημένη σειρά χαρακτήρων που χρησιμοποιείται από τις ίδιες τις τράπεζες στις αντίστοιχες σελίδες 
της ΚευΙβΓΒ. Οι κωδικοί αυτοί εμπεριέχουν πληροφόρηση για την ημερομηνία λήξης και διάρκειας κάθε τίτλου (π.χ. <?/? 1905037ΥΟ) 

3. Τα ποσά αναφέρονται σε δισεκατομύρια δραχμές με δύο δεκαδικά ψηφία (π.χ. 1.54 =1.544.000.000 δρχ. ), η δε τιμή σε ποσοστό επί ονομαστικής 
αξίας 100 δρχ. με δυο δεκαδικά ψηφία (π.χ. 99.24). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


(4) 

Αδεια λειτουργίας πιστωτικού ιδρύματος στον Αστικό Πι¬ 
στωτικό Συνεταιρισμό Ν. Έβρου με την επωνυμία «Συ¬ 
νεταιριστική Τράπεζα Ν. Έβρου» Συν.Π.Ε. 
(Συνεδρίαση 583/18.10.96, θέμα 2) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ 
ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) τον Α.Ν. 1665/51 «περί λειτουργίας και ελέγχου των 
τραπεζών», 

β) το Ν. 1667/86 «αστικοί συνεταιρισμοί και άλλες δια¬ 
τάξεις», 

γ) το Ν. 2076/92 «ανάληψη και άσκηση δραστηριότητας 
πιστωτικών ιδρυμάτων και άλλες συναφείς διατάξεις», 
δ) την ΠΔ/ΤΕ 2258/93 «καθορισμός πλαισίου λειτουρ¬ 
γίας και εποπτείας πιστωτικών ιδρυμάτων υπό τη μορφή 
πιστωτικών συνεταιρισμών του Ν. 1667/86», όπως ισχύει, 
ε) την από 23.4.96 (ΑΠ 15963) αίτηση του «Αστικού Πι¬ 
στωτικού Συνεταιρισμού Ν. Έβρου Συν.Π.Ε.», 
στ) τη σχετική εισήγηση της Διεύθυνσης Γ ενικής Επιθε- 
ώρησης Τραπεζών της Τράπεζας της Ελλάδος, αποφά¬ 
σισε τα εξής: 

Παρέχεται άδεια λειτουργίας πιστωτικού ιδρύματος υπό 
τη μορφή πιστωτικού συνεταιρισμού του Ν. 1667/86 στον 
Αστικό Πιστωτικό Συνεταιρισμό Ν. Έβρου Συν.Π.Ε. με την 
επωνυμία «Συνεταιριστική Τράπεζα Ν. Έβρου Συν.Π.Ε.» 
και έδρα την Αλεξανδρούπολη, υπό τους ακόλουθους 
όρους και προϋποθέσεις: 

1. Η ως άνω συνεταιριστική τράπεζα επιτρέπεται να 
δραστηριοποιείται μόνον εντός του Νομού Έβρου. 

Για την τυχόν επέκταση της δραστηριότητάς της σε επί¬ 
πεδο όμορων νομών ή διοικητικής περιφέρειας απαιτείται 
προηγούμενη έγκριση της Τράπεζας της Ελλάδος. 

2. Η λειτουργία της διέπεται από τις αντίστοιχες διατά¬ 
ξεις που αφορούν στη λειτουργία των πιστωτικών ιδρυμά¬ 
των και της ΠΔ/ΤΕ 2258/2.11.93, όπως ισχύει. 

3. Η εν λόγω συνεταιριστική τράπεζα θα έχει ολοκληρώ¬ 
σει και θα έχει θέσει υπόψη της Τράπεζας της Ελλάδος 
προς έγκριση τις πιο κάτω διαδικασίες εντός προθεσμίας 
4 μηνών το αργότερο, από την κοινοποίηση της παρούσας 
απόφασης: 

ί) Πρόσληψη ενός προσώπου με επαρκή κατάρτιση και 
εμπειρία για τον προσανατολισμό της δραστηριότητάς της 
και για την ανάπτυξη του δικτύου της. 

ϋ) Έγκριση από το Δ.Σ. Κανονισμού Εσωτερικού Ελέγ¬ 
χου, ο οποίος θα περιλαμβάνει τους στόχους και διαδικα¬ 
σίες διεξαγωγής εσωτερικού ελέγχου. 

ίϋ) θεσμοθέτηση και στελέχωση ανεξάρτητης Υπηρε¬ 
σίας Εσωτερικού Ελέγχου. 

ΐν) Έγκριση από το Δ.Σ. κανονισμού πιστοδοτικής πολιτικής 
που θα καλύπτει μεταξύ άλλων τις διαδικασίες και μεθόδους 
αξιολόγησης της δυνατότητας αποπληρωμής των δανείων και 
πιστώσεων. Στην πιστοδοτική πολιτική θα περιγράφεται και η 
πολιτική διαχείρισης τυχόν καθυστερήσεων. 

4. Η παρούσα έγκριση αφορά στην ίδρυση και λειτουρ¬ 
γία μίας υπηρεσιακής μονάδας και συγκεκριμένα του κε¬ 
ντρικού καταστήματος στην Αλεξανδρούπολη. 

Η συνεταιριστική τράπεζα επιτρέπεται να προβεί στην 
ίδρυση και λειτουργία και δεύτερης υπηρεσιακής μονά¬ 
δας, αφού διαπιστωθεί από τις αρμόδιες υπηρεσίες της 
Τράπεζας της Ελλάδος (Δ/νση Γενικής Επιθεώρησης 


Τραπεζών), ότι έχουν ικανοποιηθεί οι όροι και οι προϋπο¬ 
θέσεις που αναφέρονται στην παράγρ. 3 της παρούσας. 

5. Οι δαπάνες για την κοινωνική δραστηριότητα της συ¬ 
νεταιριστικής τράπεζας θα καλύπτονται από τα καθαρά 
κέρδη, αφού πρώτα αφαιρεθούν οι αναλογούντες φόροι 
και οι υποχρεωτικές κρατήσεις για αποθεματικά, με δεδο¬ 
μένη την επάρκεια των ιδίων κεφαλαίων της. 

6. Η συνεταιριστική τράπεζα έχει υποχρέωση μέσα σε δε¬ 
καπέντε (15) ημέρες από την έναρξη λειτουργίας της να την 
αναγγείλει στην Τράπεζα της Ελλάδος (Δ/νσεις: Νομισματι¬ 
κής Πολιτικής και Τραπεζικών Εργασιών και Γ ενικής Επιθεώ¬ 
ρησης Τραπεζών) και να προσδιορίσει την ακριβή διεύθυνση 
της εγκατάστασής της. 

Διευκρινίζεται ότι η παρούσα έγκριση δεν καλύπτει και 
την έγκριση του υποβληθέντος σχεδίου καταστατικού. 

Από τις διατάξεις της παρούσας απόφασης δεν προκύ¬ 
πτει δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα Μέλη Ο Γραμματέας 

Ακριβές αντίγραφο 
Αθήνα, 24 Οκτωβρίου 1996 
Ο Γραμματέας 
Π. ΚΥΡΙΑΚΟΠΟΥΔΟΣ 


-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στο ΦΕΚ 165/22.7.1996, στο οποίο δημοσιεύθηκε το 
Π.Δ. 208/15.7.1996 «Καθιέρωση συστήματος μεταθέ¬ 
σεων υπαλλήλων της Γενικής Γραμματείας της Εθνικής 
Στατιστικής Υπηρεσίας της Ελλάδος με αντικειμενικά κρι¬ 
τήρια», γίνονται οι εξής διορθώσεις: 

1) Στην παρ. 1 του σκεπτικού του Π.Δ. 208/15.7.96: 
Από το εσφαλμένο: «(ΦΕΚ 182/31.10.1996, τεύχος Α’) 
Στο ορθό: «(ΦΕΚ 182/31.10.1994, τεύχος Α’) 

2) Στο άρθρο 3: 

Από το εσφαλμένο: «Συντελεστής πόλεων» 

Στο ορθό: «Συντελεστές πόλεων» 

3) Στο άρθρο 5 παρ. 3α: 

Από το εσφαλμένο: «υπάλληλος της Γ.Σ. ΕΣΥΕ» 

Στο ορθό: «υπάλληλος της Γ.Γ. ΕΣΥΕ» 

4) Στο άρθρο 8 παρ. 2: 

Από το εσφαλμένο: «υποχρεούται να μεταθέσει» 

Στο ορθό: «υποχρεούται να μεταθέτει». 

(Από το Υπουργείο Εθνικής Οικονομίας) 

-♦- 


( 6 ) 

Στο Π.Δ. υπ’ αριθμ. 368 που δημοσιεύθηκε στο ΦΕΚ 238/ 
20.9.1996, (τ. Α’) και αφορά τροποποίηση αναλυτικών προ¬ 
γραμμάτων σχολικών μονάδων Δευτεροβάθμιας Εκπαίδευ¬ 
σης στη σελίδα 4498 προ της ημερομηνίας προστίθεται το εκ 
παραδρομής παραλειφθέν κείμενο του «άρθρου 3» ως εξής: 

«Άρθρο 3 

Οι διατάξεις του παρόντος Π.Δ. ισχύουν για τη Β’ τάξη 
του Γυμνασίου από το σχολικό έτος 1997 - 98 και για τη Γ’ 
τάξη του Γυμνασίου από το σχολικό έτος 1998 - 99. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος». 

(Από το Εθνικό τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



